Uz 08.07.2021. Nr. 26 1.§ (VSS-637)

**Aizsardzības ministrijai**

*Par* *likumprojektu “Par Ungārijas Aizsardzības ministrijas pievienošanos Saprašanās memorandam par Ziemeļatlantijas līguma organizācijas izcilības centra stratēģiskās komunikācijas jautājumos izveidošanu, administrēšanu un darbību un Saprašanās memorandam par Ziemeļatlantijas līguma organizācijas izcilības centra stratēģiskās komunikācijas jautājumos funkcionālajām attiecībām” un saistītajiem dokumentiem*

 Tieslietu ministrija ir izskatījusi Aizsardzības ministrijas izstrādāto likumprojektu “Par Ungārijas Aizsardzības ministrijas pievienošanos Saprašanās memorandam par Ziemeļatlantijas līguma organizācijas izcilības centra stratēģiskās komunikācijas jautājumos izveidošanu, administrēšanu un darbību un Saprašanās memorandam par Ziemeļatlantijas līguma organizācijas izcilības centra stratēģiskās komunikācijas jautājumos funkcionālajām attiecībām” un saistītos dokumentus un atbalsta to virzību, izsakot šādu iebildumu:

Vēršam uzmanību, ka paziņojumā par Ungārijas Aizsardzības ministrijas pievienošanos Saprašanās memorandam par Ziemeļatlantijas līguma organizācijas izcilības centra stratēģiskās komunikācijas jautājumos izveidošanu, administrēšanu un darbību (turpmāk – Paziņojums) norādīts, ka Ungārijas Aizsardzības ministrijas personāla vieta - vecākais eksperts Izglītības un apmācības nodaļā – nodrošināma no 2021. gada 1. janvāra. Norādām, ka starptautiska dokumenta parakstīšana ar atpakaļejošu datumu nav pieļaujama. Attiecīgi nepieciešams precizēt Paziņojumu.

Valsts sekretāra vietniece

tiesību politikas jautājumos Laila Medina

E. Gūte

Valststiesību departamenta

Starptautisko publisko tiesību nodaļas jurists

67046104, edgars.gute@tm.gov.lv